[bookmark: _Hlk94037167]
PAKALPOJUMA LĪGUMS Nr. TNPCP/24/9-23/328/L
Par Talsu novada pašvaldības video sižetu nodrošināšanu 2024. gadā

	Talsos,
	Datums satur laika zīmogu



Talsu novada pašvaldība, reģistrācijas Nr. 90009113532 (turpmāk – Pasūtītājs), izpilddirektora p.i.  Valda Bārdas personā, kurš darbojas saskaņā ar Pašvaldību likumu, Talsu novada domes 2023. gada 30. marta saistošajiem noteikumiem Nr. 7 “Talsu novada pašvaldības nolikums” un Talsu novada pašvaldības 2024. gada 24. maija rīkojumu Nr. TNPCP/24/6-1.1/383/RPERJ “Par izpilddirektora amata pienākumu izpildi vakances laikā”, no vienas puses, un
SIA “TV9 Pakalni”, reģistrācijas Nr. 41203062860, valdes locekļa Ģirta Grenevica personā (turpmāk – Izpildītājs), no otras puses, (turpmāk abi kopā – Puses, katrs atsevišķi – Puse), pamatojoties uz Talsu novada pašvaldības Budžeta komisijas sanāksmes 17.06.2024. protokola Nr. 16 4. punktu, noslēdz šo līgumu (turpmāk – Līgums) par sekojošo:

1. Līguma priekšmets
Pasūtītājs uzdod un Izpildītājs apņemas pēc Pasūtītāja pasūtījuma veikt video sižetu sagatavošanu (turpmāk – Pakalpojums) atbilstoši šī Līguma noteikumiem un Latvijas Republikas normatīvajiem aktiem. 

2. Līguma darbības laiks un Pakalpojuma izpildes termiņi 
2.1. Līgums stājas spēkā 2024. gada 15. jūlijā un ir spēkā līdz 2024. gada 31. decembrim.
2.2. Izpildītājs apņemas pildīt Pakalpojumu 6 (sešus) mēnešus no Līguma spēkā stāšanās dienas. 

3. Līgumcena un norēķinu kārtība
3.1. [bookmark: _Hlk61904151]Par savlaicīgi un kvalitatīvi izpildītiem Līgumā noteiktajiem Pakalpojumiem Pasūtītājs maksā Izpildītājam līgumcenu, nepārsniedzot noteikto kopējo līgumcenu 4999,00 EUR (četri tūkstoši deviņi simti deviņdesmit deviņi euro, 00 centi) (turpmāk – Līgumcena), ieskaitot pievienotās vērtības nodokli (turpmāk – PVN). 
3.2. Līgumcenu Pasūtītājs samaksā Izpildītājam saskaņā ar Līguma noteikumiem ar nosacījumu, ka Izpildītājs izpilda Līgumā noteiktās saistības. PVN tiek maksāts saskaņā ar Latvijas Republikā spēkā esošajiem normatīvajiem aktiem.
3.3. Līgumcenā ir ietvertas izmaksas, kas saistītas ar nodokļiem, izņemot PVN, un nodevas, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros.
3.4. Pasūtītājs veic samaksu par veikto Pakalpojumu 10 (desmit) darba dienu laikā no rēķina saņemšanas dienas saskaņā ar Līgumam pievienoto Tehnisko specifikāciju un tehnisko piedāvājumu un Finanšu piedāvājumu. Izpildītājs rēķinu sagatavo elektroniski, ievērojot Līgumā un normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz Pasūtītāja oficiālo e-pasta adresi pasts@talsi.lv.
3.5. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
3.6. Pasūtītājam nav pienākuma Līguma darbības laikā izmantot visu Līgumcenu.

4. Pakalpojuma nodošanas – pieņemšanas kārtība 
4.1. Izpildītājs iesniedz Pasūtītājam rēķinu vienu reizi mēnesī līdz katra mēneša 10. datumam par iepriekšējā mēnesī faktiski veikto Pakalpojumu, pievienojot pārskatu, kurā norādīts katras pārraides sižeta apraksts un hronometrāža, kā arī sižetu/raidījumu kopijas mp4 formātā. 
4.2. Faktiski veikto Pakalpojumu pieņem Līguma 10.1.1. punktā norādītais Pasūtītāja pārstāvis. Ja Pasūtītājam vai tā pārstāvim nav pretenziju, Puses Pakalpojuma izpildi apliecina, parakstot Pakalpojuma nodošanas - pieņemšanas aktu.
4.3. Pasūtītājam, pieņemot konkrētajā mēnesī veikto Pakalpojumu, ir pienākums pārbaudīt Pakalpojuma atbilstību Līguma nosacījumiem.
4.4. Ja pārbaudes laikā tiek konstatēts, ka Pakalpojums netiek veikts atbilstoši Līguma un Tehniskās specifikācijas un tehniskā piedāvājuma prasībām, Pasūtītājs pieprasa Izpildītājam labot Pakalpojuma izpildi vai novērts kaitējumu (ja iespējams), kas izdarīts, veicot Pakalpojumu.
4.5. Abpusēji parakstīts Pakalpojuma nodošanas - pieņemšanas akts un Izpildītāja iesniegts rēķins ir uzskatāms par savstarpējo norēķinu pamatu, kas dod tiesības Izpildītājam saņemt samaksu par veikto Pakalpojumu. 
4.6. Līdz ar Pakalpojuma nodošanas – pieņemšanas akta abpusēju parakstīšanu Izpildītājs nodod Pasūtītājam visas mantiskās tiesības uz veikto Pakalpojumu.
4.7. Ja Līgums tiek izbeigts pirms termiņa, tad Pasūtītājs pieņem līdz Pakalpojuma izpildes pārtraukšanas datumam faktiski izpildītos Pakalpojumus ar nodošanas - pieņemšanas aktu, kurā tiek fiksēti faktiski izpildītie Pakalpojumi, kā arī aprēķināta faktiski izmaksājamā summa.

5. Pušu saistības
5.1. Izpildītājs apņemas:
5.1.1. veikt Pakalpojumu saskaņā ar Līguma nosacījumiem;
5.1.2. ievērot normatīvos aktus (īpaši darba drošības, ugunsdrošības, apkārtējās vides aizsardzības instrukcijas), kas regulē Pakalpojuma izpildi;
5.1.3. Pakalpojumu veikt, izmantojot savas vai nomātās tehniskās iekārtas;
5.1.4. sižetu tēmu, saturu, informācijas avotus saskaņot ar Līguma 10.1.1. punktā norādīto Pasūtītāja pārstāvi;
5.1.5. sniegt objektīvu un nesagrozītu informāciju;
5.1.6. ar Līgumu nodibinātās saistības nenodot trešajai personai bez Pasūtītāja rakstiskas piekrišanas.
5.2. Pasūtītājs apņemas:
5.2.1. savlaicīgi sniegt Izpildītājam raidījumu un sižetu veidošanai nepieciešamo informāciju par  notikumiem Talsu novadā;
5.2.2. norēķināties ar Izpildītāju par kvalitatīvi veiktu Pakalpojumu saskaņā ar Līguma nosacījumiem;
5.2.3. nodrošināt Izpildītājam iespēju pildīt Līgumā noteiktās saistības;
5.2.4. Pasūtītājam ir tiesības pirms Pakalpojuma veikšanas atsaukt iesniegto informāciju.

6. Apakšuzņēmēju nomaiņa un piesaistes kārtība
6.1. Līguma izpildē Izpildītājs piesaista savā piedāvājumā norādīto kontaktpersonu un apakšuzņēmējus[footnoteRef:3]. Izpildītājs ir atbildīgs par piesaistītās kontaktpersonas un apakšuzņēmēju veiktā darba atbilstību Līguma prasībām. [3:  Tagad un turpmāk slīprakstā attiecināms, ja tādus plāno iesaistīt. Ja apakšuzņēmēji netiek iesaistīti Līguma izpildē, tad pie līguma noslēgšanas slīprakstā attiecināmais ir dzēšams.] 

6.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
6.3. Līgumā norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgās kontaktpersonas nomaiņai.
6.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē.
6.5. Pasūtītājs pieņem lēmumu atļaut vai atteikt Izpildītāja norādīto kontaktpersonu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
6.6. Pasūtītājs, lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.

7. Pušu atbildība un strīdu risināšanas kārtība
7.1. Līguma izpildes laikā radušos strīdus Puses risina savstarpēji vienojoties sarunu ceļā, bet, ja vienošanās netiek panākta, strīdus izskata tiesā pēc Pasūtītāja juridiskās adreses saskaņā ar normatīvo aktu prasībām.
7.2. Ja Izpildītājs kavē Līgumā noteikto Pakalpojuma izpildes termiņu, Pasūtītājs ir tiesīgs piemērot Izpildītājam līgumsodu 0,5 % (nulle komats pieci procenti) no Līgumcenas par katru kavējuma dienu, bet ne vairāk kā 10 % (desmit procenti) no tās.
7.3. Ja Izpildītājs nepilda Līgumu vai ja Līgums tiek izbeigts Līguma 9.3. punktā uzskaitītajos gadījumos, Pasūtītājs ir tiesīgs piemērot Izpildītājam līgumsodu 10 % (desmit procentu) apmērā no Līgumcenas. 
7.4. Jebkura maksājuma, kas izriet no Līguma, samaksas kavējuma gadījumā, samaksu nesaņēmusī Puse ir tiesīga piemērot otrai Pusei līgumsodu 0,5 % (nulle komats piecu procentu) apmērā no kavētā maksājuma summas par katru kavējuma darba dienu, bet ne vairāk kā 10 % (desmit procentus) no kavētā maksājuma summas.
7.5. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem. 
7.6. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.

8. Nepārvarama vara
8.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
8.2. Pusei, kura ir cietusi no nepārvaramas varas, ir pienākums 3 (trīs) darba dienu laikā informēt otru Pusi. Ja Līguma turpmāka izpilde nav iespējama, Puses sagatavo Pakalpojuma izpildes nodošanas - pieņemšanas aktu un Izpildītājs saņem samaksu par visu līdz tam kvalitatīvi izpildīto daļu.

9. Līguma darbības laiks, grozīšana un izbeigšanas kārtība
9.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
9.2. Pasūtītājam ir tiesības vienpusēji atkāpties no Līguma šādos gadījumos:
9.2.1. Izpildītājs ir patvaļīgi pārtraucis Līguma izpildi;
9.2.2. Izpildītājs nav sasniedzams juridiskajā adresē;
9.2.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
9.2.4. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.2.5. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
9.2.6. Izpildītājs saistībā ar Līguma noslēgšanu vai izpildi ir veicis prettiesisku darbību;
9.2.7. Izpildītājs pārkāpj vai nepilda citu būtisku Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu kopsumma veido 10 %  (desmit procenti) no kopējās Līgumcenas;
9.3. Izpildītājam ir tiesības vienpusēji atkāpties no Līguma šādos gadījumos:
9.3.1. Pasūtītājs pieprasa veikt darbības, kas ir pretrunā ar Pakalpojuma reglamentējošiem normatīvajiem aktiem;
9.3.2. Pasūtītājs neveic maksājumus un līgumsods sasniedz 10  (desmit procenti) no Līgumcenas.
9.4. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 5 (piecu) darba dienu laikā no paziņojuma saņemšanas brīža nenovērš darbības/bezdarbības, kas ir pamats Līguma vienpusējai izbeigšanai.

10. Citi noteikumi
10.1. Pušu pārstāvji:
10.1.1. Pasūtītāja pārstāvis, kurš ir atbildīgs par Līguma administrēšanu un ir tiesīgs parakstīt Pakalpojuma izpildes nodošanas - pieņemšanas aktu Pasūtītāja vārdā ir Talsu novada pašvaldības Administratīvā departamenta Sabiedrisko attiecību nodaļas vecākā sabiedrisko attiecību speciāliste Marta Rake-Lasmane;
10.1.2. Izpildītāja pārstāvis, kurš ir atbildīgs par Līguma administrēšanu Izpildītāja vārdā ir SIA “TV9 Pakalni” valdes loceklis Ģirts Grenevics. 
10.2. Izpildītājs, parakstot Līgumu, apliecina, ka tas sniedz atļauju Pasūtītājam saskaņā ar Fizisko personu datu apstrādes likumu apstrādāt savus personas datus (t.sk. personas kodu), lai Pasūtītājs varētu nodrošināt Līguma administrēšanas procesu.
10.3. Līguma noteikumi un Līguma noslēgšanas, un izpildes gaitā Pušu saņemtā informācija, un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem. 
10.4. Ja kāds no Līguma noteikumiem zaudē spēku, tad tas neietekmē citus Līguma noteikumus.
10.5. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.

11. Pušu rekvizīti
		                               
	Pasūtītājs:
	Izpildītājs:

	Talsu novada pašvaldība
Reģ. Nr. 90009113532
Juridiskā adrese: Kareivju iela 7, Talsi, 
Talsu novads, LV-3201
E-pasts: pasts@talsi.lv
Banka: AS “SEB banka”
Konta Nr. LV49UNLA0028700130033
Kods: UNLALV2X    
	SIA “TV9 Pakalni”
Reģ. Nr. 41203062860
Juridiskā adrese: “Lābji”, Laucienes pagasts, Talsu novads, LV-3285
E-pasts: tv9pakalni@gmail.com
Banka: AS “SEB banka”
Konta Nr. LV06UNLA0055000579081
Kods: UNLALV2X

	
___________________________________
	
_________________________________

	/V. Bārda/
	/Ģ. Grenevics/



Šis dokuments ir parakstīts ar drošu elektronisko parakstu un satur laika zīmogu

Šis dokuments ir parakstīts ar drošu elektronisko parakstu un satur laika zīmogu
